LORNE MICHAELS UVÁDZA
ROK A TRI MESIACE PRED SCHMIGADOONOM
PÁN A PANI
A mojim skvelým družičkám ďakujem za to, že prišli
do Alliance v Nebraske na túto svadbu.
A nakoniec si chcem pripiť na starkú a starkého Froimsonovcov,
ktorí mi ukázali, ako má vyzerať pravá láska.
Pred päťdesiatimi rokmi šli na prechádzku a vošli rovno na úrad.
Už vtedy to vedeli.
Starký to nazval „Froimsonský pocit“.
A ja cítim Froimsonský pocit k tebe, Eddie.
Dobre, družičky. Čas tancovať.
Túto pieseň nepoznám. Nicole mi nič nepovedala.
Pokyny sú v texte, len ich nasleduj.
Doprava, doprava Doľava a doprava
Doľava, doľava
Vykroč dopredu a doprava
A teraz sa k družičkám na parkete
pridajú ich partneri.
- Dobre. - Poďme na to.
Doprava, doprava Doľava a doprava
Doľava, doľava
Vykroč dopredu Doprava, doprava
Super, ide ti to.
Vykroč dozadu Doľava, doľava
Bolo by pekné, keby si so mnou tancoval.
Hej, ale nacvičené tance, svadby a to všetko...
Neznášam to. Vieš, že to neznášam.
Áno, ale nechal si ma tam stáť samú a to neznášam ja.
Prepáč.
Milujem ťa. Vieš to, však?
Áno, viem.
Takže Nicole a Eddie sú manželia.
Áno. Je to šialené.
Aj keď spolu začali chodiť až rok potom, čo my.
Dobre. Top tri zážitky dneška.
Tri najhoršie momenty večera. Ideš.
Dobre. Číslo jeden: Keď sa Nicolin starký opil tak,
že začal tancovať so stromom.
Nuž... ten Froimsonský pocit... to nemôžeš poprieť.
Číslo dva: Možno... Asi, keď to dievča vyšlo z fotobúdky
- bosé a v ruke mala jahňací špíz. - Áno.
Ten špíz určite predtým nemala.
A číslo tri bude, keď dídžej zahral pre otca a nevestu
pesničku „Blurred Lines“.
Hranice medzi otcom a dcérou by mali byť jasné.
Prekliaty punč pre pánov.
Dobré ráno, slniečko.
Ahoj. Vďaka za včerajšok.
Bola to zábava. Uvidíme sa.
Ťajáj.
Kam sa tak ponáhľaš? Nezostaneš na raňajky?
No páni.
No teda. Prekonal si sa.
To sa stáva, keď chlap nájde tú pravú.
Tú akú?
Už som spútaný
Prírodný úkaz je zviazaný
Pani doktorka z veľkého mesta
Usmiala sa na mňa a hneď ma trestá
Teraz už len ku nej vedie cesta
Som spútaný
Tak čo povieš? Urobíš zo mňa počestného muža?
Och, Danny, nie.
Lichotíš mi, ale... Toto bolo len na jednu noc.
Plus, s Joshom to bol iba lásky svár,
spravili sme pár chýb, veľmi sexy chýb.
Ale... myslím, že to urovnáme.
Takže... hej.
Padám odtiaľto.
A ty môžeš zas byť miestnym ničomníkom.
Počkať!
Ja naničhodník úbohý
Ako len zaopatrím svoju nevestu novú Módnu a rozmilú
Ktorá dieťa pod srdcom nosí?
Pŕŕ, dobre? Nie som tvoja nevesta.
A o dieťa sa strachovať nemusíš,
mám zázračnú vecičku menom antikoncepcia.
Ak chlapček to bude Všetko bude hej
Ale ak dievčatko?
Páperové, krehulinké V ružovučkých šatočkách?
To všetko mení...
Mení? Naozaj? A ja nie som tehot...
A tak od tohto rána sľúbiť musím
Že zoženiem nám prachy Teda skúsim
Zaplatila som kolegyni, aby mi do maternice zaviedla
vecičku v tvare T, ktorá zabráni...
Prachy musím zohnať No nemôžem ich zarobiť
Zabudni na to.
Tak ich musím šlohnúť Alebo aj odcudziť
To je jedno a to isté.
Alebo pajznúť Či ulúpiť, či prisvojiť
Či ukradnúť, či vyfúknuť
Či potiahnuť Či šibnúť...
KABARET
ŠŤASTLIVO
- Poďme! - Haló, slečny, nevideli ste Josha?
Ukáž prsteň. Ukáž prsteň.
Dámy, s hrdosťou oznamujem, že odteraz ma môžete volať
pani doktorová Skinnerová, MUDr.
Hej-ťajáj.
Hej, Mel. Tu som.
Ty idiot. Ty si zasnúbený?
Po všetkých tých výbuchoch,
keď som si s tebou chcela prezrieť prstene? Len tak, na internete?
Zastrelil by ma.
Čo? Kto?
Ten farmár. Betsyn otec.
Normálne na mňa vytiahol pušku
a donútil ma ju požiadať o ruku. Nemal som na výber!
Nie je to vtipné.
Ale je.
A okrem toho, to dievča je očividne omnoho mladšie, než vyzerá.
Varovala som ťa.
Nikdy si nevidel Za zvukov hudby? Liesl mala tak 16 až 29.
A je doktor!
V skorých muzikáloch nemali ženské postavy žiadnu hĺbku.
No počkať.
Čože?
Harvey, čo to má znamenať?
Prepáčte mi to, slečna Melissa.
Obkľúčili ma a donútili ma vypratať vaše izby.
Kto sú „oni“?
No, teda... teda...
Ony sú my.
Znepokojené občianky a členky spolku „Matky proti budúcnosti“.
„Matky proti budúcnosti“?
Ste proti plynutiu času?
Sme proti mestským typom ako ste vy,
ktorí znečisťujú naše mestečko vašimi modernými spôsobmi.
Príklad číslo jeden: vy ste v lese zviedli počestnú devu.
Čože? Nie... to teda nie. Tam sa nič nestalo.
A príklad číslo dva: vy ste strávili noc s tým smilníkom, Dannym Baileym.
A tam sa takisto nič nestalo.
Presne to isté ako uňho.
A viete čo?
Sme vašimi čudným obvineniami úplne pobúrení!
Jediné, čo je tu poburujúce, je vaše správanie,
ktoré spolok Matiek proti budúcnosti oficiálne považuje za nevhodné.
Takže vám v Schmigadoone nikto, ale naozaj nikto, neponúkne ubytovanie.
A Harvey, ani nepomysli na to ich znovu pustiť dnu.
Mám ťa prečítaného.
Ale vlastne, knihy majú chrbtovú kosť.
Pekný deň.
Poďme, dámy.
Takže ty si s tým šašom naozaj...
- Prečo? - Prečo si ty šiel na tú dražbu?
Ja...
- Dobre, obaja sme spravili chybu. - Áno.
Tak sa cez to prenesme.
Máme na starosti dôležitejšie veci.
Napríklad to, že ma zastrelia.
To sa nestane, Josh.
Sme v muzikáli, nie? V muzikáli sa ľudia nestrieľajú.
Teda až na Oklahoma! a Carousel.
A South Pacific. Počkaj, aj West Side Story.
To sú všetky muzikály.
Takže ja som mŕtvy, nemáme kde spať a navždy sme tu uviazli.
Nie, neuviazli. Bude to takto.
Ty sa rozídeš s Betsy.
Farmár ťa nezastrelí.
A ja pôjdem za starostom a zistím, či nám môže pomôcť niečo nájsť.
A potom?
A potom... Sme múdri, našli sme cestu z IKEY.
Nájdeme cestu aj odtiaľto.
Dobre.
To znie dobre.
Ja... urobím to.
Zvládneš to, neboj.
Ahoj, Betsy.
Ahoj. A pre teba som pani doktorová Skinnerová.
Och, Betsy.
O niečom sa musíme porozprávať.
To teda. Treba nám naplánovať toľko vecí.
Ja len...
Naozaj sa tej svadby nemôžem dočkať.
Hej, to je jasné. Ale vieš čo?
Si ešte mladá. Asi nikdy nezistíme, aká mladá vlastne si.
Ale máš pred sebou celý život,
takže sa nemusíme s ničím ponáhľať, však?
Ale ak je to pravá láska...
No, áno. Ale...
No počkaj.
Čo ak je?
Ktovie, čo v Schmigadoone znamená pravá láska, však?
Možno si ty moja cesta von.
Von odkiaľ?
DOVIDENIA V SCHMIGADOONE
Ale prečo sa chceš práve teraz prechádzať po moste?
Máš nejaký romantický dôvod?
Presne.
Mám romantický dôvod. Veľmi romantický.
Ú, tak čo je to?
- Hneď ti to poviem. - Dobre.
Ten dôvod.
Lebo... je veľmi romantický.
Je to niečo, čo moja rodina volá „Skinnerovský pocit“.
Skinnerovský pocit?
Áno! Pred viac než päťdesiatimi rokmi
šli moji starí rodičia na prechádzku k miestnemu mostu.
A keď ho prešli,
vošli rovno na úrad a zosobášili sa.
Starký povedal, že po prekročení toho mosta
hneď vedel, že to je pravá láska.
- Bol to Skinnerovský pocit. - Presne tak.
A o tom sa nepochybuje. Môže ho cítiť iba Skinner.
A tá druhá osoba nikdy nevie, či ho cíti alebo nie.
Doktor Josh Skinner, to je tá najkrajšia vec, akú som kedy počula.
Super. A tak teraz máme tradíciu,
že Skinner prejde so svojou snúbenicou most,
aby si boli istí, že je to pravá láska.
Nuž, mne bude cťou ten most s tebou prejsť.
- Super, paráda. Tak poďme. - Dobre.
Dočerta.
Cítil si ho? Tak ako starký Skinner?
Vlastne nie.
- Je mi to ľúto, Betsy. - Ale...
Takže to nie je pravá láska? Nebudeme sa brať?
Asi nie. Ja... som rovnako zmätený ako ty.
Mizerný Skinnerovský pocit! Je to... je to kliatba, presne tak.
Oteckovi sa to nebude páčiť.
Pravda, takže by sme mu to možno nemali povedať,
aby sme brali ohľad na jeho city a môj život?
Otecko!
Počkaj! Fakt to otcovi nepovedz!
Budeš... budeš v poriadku, Betsy! V mori je veľa rýb!
Možno aj v rovnakom veku!
Akýkoľvek je.
Len musíš...
ďalej skúšať.
Tak, s čím vám môžem pomôcť, dušička?
Vlastne hľadám pána starostu. Je doma?
Nie, prepáčte. Je na jednej z jeho prechádzok.
Veľmi rád sa prechádza.
Sú vám izby v hostinci po chuti?
Ja mám od omietky vždy sucho v ústach.
Vlastne, preto som tu.
Mildred Laytonová nás vyhodila
a všetkým v meste povedala, že nás nemôžu ubytovať.
Dúfala som, že pán starosta by mohol pomôcť?
Ach, to nie.
Starosta nechce spolok Matiek proti budúcnosti uraziť.
Podľa mňa sú čarodejnice.
Tak kde máme bývať?
To neviem. Bývali by ste spolu?
Asi áno. Je to komplikované.
Nuž, doktor Lopez hľadá novú sestričku.
A k tomu patrí ubytovanie a strava.
Mám vyššiu kvalifikáciu, než akú potrebuje sestrička. Som doktorka.
Nuž, možno vám poradí starosta, keď sa vráti z prechádzky.
Miluje tie svoje prechádzky.
Niekedy sa prechádza celé hodiny.
Pani Menlovová, prepáčte mi tú otázku,
ale koľko toho o svojom mužovi naozaj viete?
Dobrá otázka.
Zdá sa, že je ťažké ho poznať.
Je iný.
Niektorí muži fajčia, pijú Bijú sa, robia krik
Nechajú ťa v kúte plakať Či prosiť o únik
No môj muž je tichý Je láskavý, no plachý
A nelásku v ňom nikdy nebadám
Onakého
Ja muža mám
Ach, zlato.
Niektorí chlapi sa tmou rútia Po večeri dezert chcú
A za každou voľnou sukňou Sa hneď rozbehnú
No môj muž rád varí Neplatia naňho čary
Mladších, krajších Či útlejších dám
Onakého
Ja muža mám
To som celá ja na strednej.
Len chcela by som, keby ten muž Tak oddaný a čistý
Mohol byť ku mne v noci
Trochu viac zápalistý
A tu to máme.
Chcem to zistiť, chcem ho spoznať Nech viac netrpí
Zdá sa, že v tme niekde pri mne Inakší muž spí
Chcem ho oslobodiť Nech môže sa prebudiť
Z toho sna a žiť Ako chce sám
Onakého
Ja muža mám
Pani Menlovová, mohli by ste svojmu manželovi
trochu pomôcť prebudiť sa.
Ach, nie. To by som nemohla.
O tom musí rozhodnúť on, nie ja.
Je koniec! Doktor Skinner to odvolal!
Carson, čo sa deje?
Počkať. Kto čo odvolal?
A on má povolenie všade len tak vtrhnúť?
Doktor Skinner! Odvolal zásnuby.
A Betsy je utrápená. Je koniec, koniec!
Páni. On to naozaj spravil.
Možno je Josh konečne pripravený venovať sa nášmu vzťahu.
A starký povedal, že keď ten most so starkou prekročil,
hneď vedel, že to je pravá láska.
Božínku.
Nazval to „Skinnerovský pocit“.
Tak ktorá z vás ho chce so mnou prekročiť?
Ale pohnime si, lebo ma chce asi zabiť jeden farmár.
Dúfam, že to budem ja.
Ešte pred desiatimi sekundami som o tom nevedela,
ale teraz je to môj jediný sen.
Jasné, spravme z toho výstup! Prečo nie?
Keď nám to muži vravia Vždy to prijmeme
„Ten most prekročíme Až keď k nemu prídeme“
Už mám dvadsaťtri Stále som slobodná
Myslím, že zmena je príhodná
Nájdi ten most A prekroč ho
Nájdi ten most A prekroč ho hneď
Ostatné nech si čakajú Flákajú sa a kvákajú
Nájdi ten most A prekroč ho hneď
- Kde je ten chlap - Kde je ten chlap
- Čo prsteň má - Čo prsteň má
Tak nájdi ho A nastav rúčku
Ostatné sú na oštaru Keď šprintujú ku oltáru
Nájdi toho Čo ti prsteň dá, dá, dá
Už ide nevesta, už ide ženích Na druhej strane počkáme na nich
Na druhej strane počkáme na nich
Nie... je mi ľúto. Neznáš... dovidenia.
Metafora nie je to Veru nič takéto
Je to ozajstný most
Kočka, lapni mužíčka
Lapni ho
Metafora nie je to Veru nič takéto
Je to ozajstný most
Nie.
Kočka, lapni mužíčka
Lapni ho
- Nájdi ten most a prekroč ho hneď - Metafora nie je to
Veru nič takéto
- Nájdi ten most a prekroč ho hneď - Je to ozajstný most
- Ďalšia, prosím. - Každý deň, keď iba váhaš
Svojej kráse nepomáhaš
Nájdi ten most
- A prekroč ho hneď - Dobre. Ako som si aj myslel.
Nájdi ten most a prekroč ho hneď
Jedna z vás musí byť tá pravá!
Nájdi ten most a prekroč ho Ó, prekroč ho hneď
Dievčatá nerozhodnuté Ležia v prachu zabudnuté
Nájdi ten most A prekroč ho hneď
Prekroč ten most hneď!
Dobre, kto je na rade?
Ale no tak, to nemôžu byť všetky.
Naozaj? Už nik iný?
Áno!
- Neuveriteľné. - Mel.
Toto si celý deň robil?
Bol to pokus.
Pokus dostať nás odtiaľto.
Myslíš dostať odtiaľto seba?
Zatiaľ čo ja nám zháňam ubytovanie?
Akoby si nebol schopný urobiť nič iné,
než to, čo vyžaduje najmenej emocionálnej námahy.
Aby si vedela, neviem ako definuješ „námahu“,
ale bolo tu veľké tanečné číslo.
- Ahoj, Josh. - Mel... Mel, počkaj.
Nie, nie. Očividne sme teraz každý sám za seba.
- Mel. - Choď dopekla, Josh.
Zlomil si mojej dcére srdce.
- Povedala to otcovi! - Si chodiaca mŕtvola.
Hej, je naozajstná.
Vráť sa, ty...!
Au! Moje pozadie!
Prepáč, Pete!
Je to tu hrozné!
Doktor Skinner?
Dobrý, reverend. Prepáčte... Máte otvorené alebo...
Dom pána je otvorený vždy. Ostaňte, ako dlho chcete.
Lepšie ako ísť domov, však?
Niečo vás trápi?
Prečo nie.
Mal som tu pár celkom drsných dní, otče.
Rozišiel som sa s priateľkou,
potom som bol nanútený do zásnub s puškou pri hlave, a uviazol som tu.
Lebo očividne nemôžem nájsť pravú lásku. Čokoľvek to znamená.
Nuž, o tom vie niečo Biblia.
„Láska všetko znáša, všetko verí, všetko dúfa, všetko vydrží.“
Inak povedané, je to ťažká úloha.
Takže ju asi len tak nenájdeš.
Asi ju musíš vytvoriť.
Ale čo ak...
Čo ak to nedokážem?
Ak je to ten farmár, povedzte mu, že som odišiel.
Emma, čo vás sem privádza tak neskoro?
Prepáčte. Nemohla som spať, tak som vypratala Carsonov šatník.
Možno by sa to zišlo chudobným.
Emma, to je skvelé, vďaka. Potrebovali sme námornícke obleky.
Nemáte za čo, reverend. Uvidíme sa na predaji koláčov.
Takže, k tvojej otázke. Myslím si, že každý...
Kto to bol?
Emma Tateová, naša učiteľka.
Učiteľka? A je vydatá alebo...
Nie, nie. Emma dala všetkým jasne najavo, že sa vydávať nemieni.
Kiežby som mal jej silu.
Ona so mnou ten most neprekročila.
Musí to byť ona.
Znovu sa sama potĺkam
S Joshom to nevedie nikam
A tak som tu s malou dušičkou
Asi je čas...
- Áno? - Doktor Lopez?
- To som ja. - Kto je to, drahý?
Som Melissa Gimbleová. Som tu kvôli tomu miestu sestričky.
Och, to máte nesprávneho doktora Lopeza. Sekundu.
Idete za naším synom.
Jorge, niekto ťa prišiel pozrieť.
Zdravím.
Hej-ťajáj.
Nájdi ten most A prekroč ho
Nájdi ten most A prekroč ho hneď
Ostatné nech si čakajú Flákajú sa a kvákajú
Nájdi ten most A prekroč ho hneď
- Kde je ten chlap - Kde je ten chlap
- Čo prsteň má - Čo prsteň má
Tak nájdi ho A nastav rúčku
Ostatné sú na oštaru Keď šprintujú ku oltáru
Nájdi toho Čo ti prsteň dá, dá, dá
Už ide nevesta, už ide ženích Na druhej strane počkáme na nich
Metafora nie je to Veru nič takéto
Je to ozajstný most
Kočka, lapni mužíčka
Lapni ho
Nájdi ten most a prekroč ho hneď
Nájdi ten most a prekroč ho Ó, prekroč ho hneď
Dievčatá nerozhodnuté Ležia v prachu zabudnuté
Nájdi ten most A prekroč ho hneď
Preklad titulkov: Martina Mydliar